stanford-oval/wikipedia huggingface dataset:
นอสคาพีน
เชิงอรรถและรายการอ้างอิง

↑  Altinoz MA, Topcu G, Hacimuftuoglu A, Ozpinar A, Ozpinar A, Hacker E, Elmaci İ (August 2019). "Noscapine, a Non-addictive Opioid and Microtubule-Inhibitor in Potential Treatment of Glioblastoma". Neurochemical Research. 44 (8): 1796–1806. doi:10.1007/s11064-019-02837-x. PMID 31292803.
↑  Singh H, Singh P, Kumari K, Chandra A, Dass SK, Chandra R (March 2013). "A review on noscapine, and its impact on heme metabolism". Current Drug Metabolism. 14 (3): 351–360. doi:10.2174/1389200211314030010. PMID 22935070.
↑  Verlee L, Verheij TJ, Hopstaken RM, Prins JM, Salomé PL, Bindels PJ (2012). "[Summary of NHG practice guideline 'Acute cough']". Nederlands Tijdschrift voor Geneeskunde. 156: A4188. PMID 22917039.
↑  Jasek, W, บ.ก. (2007). Austria-Codex (ภาษาเยอรมัน) (2007/2008 ed.). Vienna: Österreichischer Apothekerverlag. ISBN 978-3-85200-181-4.
↑  Ohlsson S, Holm L, Myrberg O, Sundström A, Yue QY (February 2008). "Noscapine may increase the effect of warfarin". British Journal of Clinical Pharmacology. 65 (2): 277–278. doi:10.1111/j.1365-2125.2007.03018.x. PMC 2291222. PMID 17875192.
ชมพูนุช ปิยะภาณี

| ชมพูนุช ปิยะภาณี |
| --- | --- |
เกิด: 4 มิถุนายน พ.ศ. 2525 (42 ปี) ชมพูนุช ปิยะภาณี
คู่สมรส: ธิติ โกวิทยา
อาชีพ: นักแสดง วีเจ พิธีกร
ปีที่แสดง: พ.ศ. 2544 - พ.ศ. 2554
ผลงานเด่น: เกอร์ จาก ปอบ หวีด สยอง (2544)   หมวย จาก บุปผาราตรี (2546)   แคนดี้ จาก รอยอดีตแห่งรัก (2549)   แหวน จาก หัวใจศิลา (2550)
สังกัด: ทีวี ธันเดอร์ อาร์เอส
ฐานข้อมูล
IMDb
ThaiFilmDb
ชมพูนุช ปิยะภาณี หรือ เจน (เกิด; 4 มิถุนายน พ.ศ. 2525) เป็นอดีตนักแสดงหญิงชาวไทย
ประวัติ

ชมพูนุช ปิยะภาณี (ชื่อเล่น เจน) เกิดวันที่ 4 มิถุนายน พ.ศ. 2525 ที่กรุงเทพฯ จบการศึกษาระดับปริญญาตรี มหาวิทยาลัยรามคำแหง คณะมนุษยศาสตร์ สื่อสารมวลชน  สำเร็จการศึกษาระดับปริญญาโทคณะบริหารธุรกิจ เอกบริหารธุรกิจระหว่างประเทศ มหาวิทยาลัยศรีปทุม ด้วยเกรดเฉลี่ย 3 กว่า
เข้าสู่วงการบังเทิงตั้งแต่อายุ 18 ปี ช่วงที่เจนเข้าเรียน ปี 1 ที่มหาวิทยาลัยรังสิต มีคนชวนมาเทสต์งานโฆษณาแล้วก็ได้อยู่ในวงการบังเทิง หลังจากนั้นก็ได้ไปเทสต์ภาพยนตร์ ปอบ หวีด สยอง เมื่อปี 2544 จึงได้รับบทเป็น เกอร์ และก็มีผลงานภาพยนตร์เป็นจำนวนมากเช่น 999-9999 ต่อติดตาย , บุปผาราตรี ส่วนผลงานด้านละครโทรทัศน์ อาทิเช่น วัยระเริง ทางช่อง ไอทีวี, หักเหลี่ยมรัก, ฮอยอันฉันรักเธอ, เล่ห์รตี ฯลฯ
ห่างหายไปจากวงการบันเทิง เธอไปลงทุนทำธุรกิจเสื้อ-ผ้าขายส่งที่แพลตตินั่ม แต่ไม่ประสบความสำเร็จเท่าไหร่ เธอเลยขายกิจการต่อให้คนอื่น แฟนเจนก็เลยชวนไปช่วยทำธุรกิจขายรถยนต์ที่หาดใหญ่ ด้วยระยะทางมันไกลจากกรุงเทพฯ เลยไม่สะดวกที่จะทำงานในวงการบันเทิงต่อ
ปัจจุบันสมรสกับ ธิติ โกวิทยา ผู้บริหารบริษัท พิธานพาณิชย์ จำกัด ซึ่งคบหากันมานานถึง 5 ปี เมื่อวันที่ 21 กุมภาพันธ์ พ.ศ. 2556 ที่โรงแรมแกรนด์ ไฮแอท เอราวัณ
ปัจจุบันมีบุตรแล้ว 2 คน คนแรกชื่อ น้องเกรท คนที่สองชื่อ น้องเควสท์
ผลงาน > ละครโทรทัศน์

ผลงานละคร, ซิตคอม, รับเชิญ ของเจน-ชมพูนุช
| พ> ศ. | เรื่อง | รับบทเป็น | เครือข่าย |
| --- | --- | --- | --- |
| 2545 | วัยระเริง | กี้ | ไอทีวี |
| 2545 | กระท่อมแสงเงิน | แพทตี้ | ช่อง 3 |
| 2546 | แรงริษยา |  |  |
| 2547 | เล่ห์รตี | ปาลิดา | ททบ.5 |
| 2548 | หักเหลี่ยมรัก | เดือนสว่าง | ช่อง 7 |
| 2548 | บุญดีผีคุ้ม ตอน บ้านผีปอบ | ผีปอบหญิง | ช่อง 9 โมเดิร์นไนน์ทีวี |
| 2548 | ฮอยอัน ฉันรักเธอ | ตุ๊กวิน | ช่อง 3 |
| 2548 | โสดสโมสร ตอน ยากยิ่งสิ่งเดียว |  | ช่อง 3 |
| 2548 | หัวใจลัดฟ้า | น้ำฝน | ช่อง 3 |
| 2548 | แม่คุณ...ทูนหัว | โยโกะ | ช่อง 7 |
| 2548 | จ๊ะเอ๋ เบบี้ |  | ช่อง 3 |
| 2549 | ยอดชายนายโข่ง | รดา | ช่อง 7 |
| 2549 | รอยอดีตแห่งรัก | แคนดี้ | ททบ.5 |
| 2549 | ครั้งหนึ่งเมื่อเรารักกัน | แป้ง | ช่อง 3 |
| 2550 | เหตุเกิดในครอบครัว | แจ๊ด | ช่อง 3 |
| 2550 | หัวใจศิลา | แหวน | ททบ.5 |
| 2550 | ผู้กองยอดรัก | ศรีวัน | ช่อง 3 |
| 2552 | บ้านนี้มีรัก ตอน คนใช้คนใหม่ | ปูลม | ช่อง 9 โมเดิร์นไนน์ทีวี |
| 2552 | สายลับเดอะซีรีส์ กับ 24 คดีสุดห้ามใจ คดี 05 : สืบก็สืบวะ | น้ำฝน | ช่อง 9 โมเดิร์นไนน์ทีวี |
| 2552 | สวย แสบ ซิ่ง | ธารินี | ช่อง 7 |
| 2551 - 2553 | มหาชนชาวแฟลต | ตุ๊กตา | ช่อง 3 |
| 2549 - 2554 | หมู่ 7 เด็ดสะระตี่ | ฝ้าย | ช่อง 7 |
| 2564 | คุณกระบือสื่อรัก |  | ช่อง 3 |
ผลงาน > ละครเทิดพระเกียรติ

| พ> ศ. | เรื่อง | รับบทเป็น |
| --- | --- | --- |
| 2546 | เทียนของแม่ | รตี |
ผลงาน > ผลงานภาพยนตร์

ปอบ หวีด สยอง (2544) รับบทเป็น เกอร์
999-9999 ต่อติดตาย (2545) รับบทเป็น ศพนักเรียนบนเสาธง
บุปผาราตรี (2546) รับบทเป็น หมวย
มนต์ผีบอก Haunted Graveyard (2547)
บุปผาราตรี เฟส 2 (2548) รับบทเป็น หมวย
เหยิน เป๋ เหล่ เซมากูเตะ (2550)
ผลงาน > ภาพยนตร์วีซีดี

หน่วยพิฆาตเพื่อนซี้ รับบท วินซ์ (แสดงคู่กับ: สราวุฒิ พุ่มทอง) (2546)
ผลงาน > มิวสิควีดีโอ

เพลง " รักตัวเองเหมือนกัน" ของ ไฮเปอร์
เพลง "ผู้หญิงใจง่าย" ของ แอมไฟน์
เพลง "คมมีด" ของ Sweet Mullet
ผลงาน > ผลงานโฆษณา

โฆษณา ไวไวควิก คู่กับเชียร์ ฑิฆัมพร ฤทธิ์ธาอภินันท์
ผลงาน > พิธีกร

โทรทัศน์
พ.ศ. 2547 : รายการ Zoning (ผลิตโดย กันตนา) ทุกวันจันทร์ถึงพุธ เวลา 16.30 - 17.00 น. ทางช่อง ITV (กด) ร่วมกับ ตี้-สมเจตน์ เจริญวัฒน์อนันต์ (2547-2549)
ออนไลน์
พ.ศ. 25 : ทางช่อง YouTube:
แหล่งข้อมูลอื่น

ชมพูนุช ปิยะภาณี ที่อินสตาแกรม
ความอุดมสมบูรณ์ตามธรรมชาติ

ความอุดมสมบูรณ์สัมพันธ์ของธาตุในเปลือกโลกด้านบน
ในฟิสิกส์ ความอุดมสมบูรณ์ตามธรรมชาติ (NA) หมายถึงความอุดมสมบูรณ์ของไอโซโทปของธาตุเคมีตามที่พบตามธรรมชาติบนดาวเคราะห์ โดยมวลอะตอมสัมพัทธ์ (ค่าเฉลี่ยถ่วงน้ำหนักโดยใช้อัตราส่วนโมลของความอุดมสมบูรณ์) ของไอโซโทปเหล่านี้ คือ น้ำหนักอะตอมที่ระบุสำหรับธาตุในตารางธาตุ ความอุดมสมบูรณ์ของไอโซโทปแต่ละชนิดอาจแตกต่างกันไปตามดาวเคราะห์ และแม้กระทั่งจากสถานที่ต่าง ๆ บนโลก แต่ค่อนข้างคงที่ตามกาลเวลา (ในช่วงระยะสั้น)
ตัวอย่างเช่น ยูเรเนียมมีไอโซโทปที่เกิดขึ้นตามธรรมชาติสามชนิด ได้แก่ 238U, 235U และ 234U โดยมีอัตราส่วนตามธรรมชาติตามลำดับดังนี้ 99.2739–99.2752%, 0.7198–0.7202% และ 0.0050–0.0059% ยกตัวอย่างเช่น หากวิเคราะห์อะตอมของยูเรเนียม 100,000 อะตอม จะพบว่าอะตอมส่วนใหญ่ ประมาณ 99,274 อะตอมจะเป็น 238U และจะมี 235U ประมาณ 720 อะตอม ส่วน 234U จะมีเพียงไม่กี่อะตอม (อาจจะ 5 หรือ 6 อะตอม) นี่เป็นเพราะ 238U มีความเสถียรมากกว่า 235U หรือ 234U ตามที่ระบุจากค่าครึ่งชีวิตของแต่ละไอโซโทป: 238U มีครึ่งชีวิต 4.468 × 109 ปี เทียบกับ 7.038 × 108 ปี สำหรับ 235U และ 245,500 ปี สำหรับ 234U
เนื่องจากไอโซโทปของยูเรเนียมแต่ละชนิดมีครึ่งชีวิตที่แตกต่างกัน เมื่อโลกมีอายุน้อยกว่า องค์ประกอบไอโซโทปของยูเรเนียมจึงแตกต่างกัน ตัวอย่างเช่น เมื่อ 1.7 × 109 ปีที่แล้ว NA ของ 235U อยู่ที่ 3.1% เมื่อเทียบกับค่าในปัจจุบันที่ 0.7% ซึ่งทำให้เกิดปฏิกรณ์นิวเคลียร์ตามธรรมชาติขึ้นได้ ซึ่งไม่สามารถเกิดขึ้นได้ในปัจจุบัน
อย่างไรก็ตาม ความอุดมสมบูรณ์ตามธรรมชาติของไอโซโทปหนึ่ง ๆ ยังได้รับผลกระทบจากความน่าจะเป็นของการเกิดขึ้นในนิวคลีโอสังเคราะห์ (เช่นในกรณีของแซมาเรียม; 147Sm และ 148Sm ซึ่งเป็นกัมมันตภาพรังสีมีความอุดมสมบูรณ์มากกว่า 144Sm ที่มีเสถียรภาพ) และจากการผลิตไอโซโทปเป็นธิดาของไอโซโทปกัมมันตภาพรังสีตามธรรมชาติ (เช่นในกรณีของไอโซโทปรังสีของตะกั่ว)
การเบี่ยงเบนจากความอุดมสมบูรณ์ตามธรรมชาติ

จากการศึกษาดวงอาทิตย์และอุกกาบาตยุคแรกพบว่าระบบสุริยะมีองค์ประกอบของไอโซโทปที่เกือบจะเป็นเนื้อเดียวกันในตอนแรก การเบี่ยงเบนจากค่าเฉลี่ยในดาราจักร (ซึ่งพัฒนาเรื่อยมา) ที่ถูกรวบรวมในพื้นที่ใกล้เคียงช่วงเวลาที่การเผาไหม้นิวเคลียร์ของดวงอาทิตย์เริ่มขึ้น สามารถอธิบายได้โดยการแยกส่วนมวล (ดูบทความเกี่ยวกับการแยกส่วนมวลอย่างอิสระ) รวมทั้งกระบวนการสลายตัวทางนิวเคลียร์และการแปลงนิวเคลียร์ในจำนวนจำกัด มีหลักฐานที่บ่งชี้ถึงการฉีดไอโซโทปที่มีอายุสั้น (ซึ่งปัจจุบันสูญสิ้นแล้ว) จากการระเบิดซูเปอร์โนวาใกล้เคียง ซึ่งอาจเป็นสิ่งที่กระตุ้นให้เกิดการยุบตัวของเนบิวลาดาวเคราะห์ดวงอาทิตย์ ดังนั้น การเบี่ยงเบนจากความอุดมสมบูรณ์ตามธรรมชาติบนโลกมักจะถูกวัดในหน่วยพันส่วน (เปอร์มิลล์ หรือ ‰) เนื่องจากมีค่าน้อยกว่าร้อยละหนึ่ง (%)
ข้อยกเว้นในเรื่องนี้อยู่ที่เม็ดเกรนยุคก่อนระบบสุริยะที่พบในอุกกาบาตดั้งเดิม เม็ดเกรนเล็ก ๆ เหล่านี้ควบแน่นในกระแสไหลออกของดาวฤกษ์ที่แก่ตัว ("ใกล้ตาย") และรอดพ้นจากกระบวนการผสมและการทำให้เป็นเนื้อเดียวกันในสสารระหว่างดาวและจานพอกพูนมวลของระบบสุริยะ (หรือที่เรียกว่าเนบิวลาดาวเคราะห์ดวงอาทิตย์หรือจานต้นกำเนิดดาวเคราะห์) [โปรดขยายความ] ในฐานะที่เป็นส่วนประกอบควบแน่นของดาวฤกษ์ ("ฝุ่นดาว") เม็ดเกรนเหล่านี้จึงแสดงลักษณะไอโซโทปของกระบวนการสร้างธาตุที่เฉพาะเจาะจงซึ่งเป็นกระบวนการที่สร้างธาตุเหล่านั้น ในวัสดุเหล่านี้ การเบี่ยงเบนจาก "ความอุดมสมบูรณ์ตามธรรมชาติ" บางครั้งถูกวัดเป็นร้อยเท่า[ต้องการอ้างอิง]
ความอุดมสมบูรณ์ของไอโซโทปตามธรรมชาติของธาตุบางชนิด

ตารางต่อไปนี้แสดงการกระจายของไอโซโทปของธาตุต่าง ๆ บนโลก ธาตุบางชนิด เช่น ฟอสฟอรัสและฟลูออรีน มีเพียงไอโซโทปเดียวในธรรมชาติ โดยมีความอุดมสมบูรณ์ตามธรรมชาติอยู่ที่ 100%
| ไอโซโทป |  % ความอุดมสมบูรณ์ตามธรรมชาติ | มวลอะตอม |
| --- | --- | --- |
| 1H | 99.985 | 1.007825 |
| 2H | 0.015 | 2.0140 |
| 12C | 98.89 | 12 (เดิมถูกกำหนดไว้) |
| 13C | 1.11 | 13.00335 |
| 14N | 99.64 | 14.00307 |
| 15N | 0.36 | 15.00011 |
| 16O | 99.76 | 15.99491 |
| 17O | 0.04 | 16.99913 |
| 18O | 0.2 | 17.99916 |
| 28Si | 92.23 | 27.97693 |
| 29Si | 4.67 | 28.97649 |
| 30Si | 3.10 | 29.97376 |
| 32S | 95.0 | 31.97207 |
| 33S | 0.76 | 32.97146 |
| 34S | 4.22 | 33.96786 |
| 35Cl | 75.77 | 34.96885 |
| 37Cl | 24.23 | 36.96590 |
| 79Br | 50.69 | 78.9183 |
| 81Br | 49.31 | 80.9163 |
ดูเพิ่ม

ความอุดมสมบูรณ์ของธาตุ
ผลผลิตจากการสลายตัว
ไอโซโทป
เม็ดแร่ก่อนยุคสุริยะ
เรดิโอนิวไคลด์
แหล่งข้อมูลอื่น

Berkeley Isotopes Project Interactive Table (archived 2015)
Exact Masses of the Elements and Isotopic Abundances, Scientific Instrument Services
Tools to compute low- and high-precision isotopic distribution (archived 2011)
คณะรัฐมนตรีไทย คณะที่ 35

| คณะรัฐมนตรีเสนีย์ 2 |
| --- | --- |
คณะรัฐมนตรีคณะที่ 35 แห่งราชอาณาจักรไทย
กุมภาพันธ์ -  มีนาคม  พ.ศ. 2518

วันแต่งตั้ง: 21 กุมภาพันธ์​ พ.ศ. 2518
วันสิ้นสุด: 14 มีนาคม พ.ศ.​ 2518   (0 ปี 21 วัน)
บุคคลและองค์กร
พระมหากษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ม.ร.ว.เสนีย์ ปราโมช​
พรรคร่วมรัฐบาล: พรรคประชาธิปัตย์ (72) พรรคธรรมสังคม (45) พรรคเกษตรสังคม (19) พรรคกิจสังคม (18)
ประวัติ
การเลือกตั้ง: 26 มกราคม พ.ศ. 2518
สภานิติบัญญัติ: สภาผู้แทนราษฎรไทย ชุดที่ 11
ก่อนหน้า: คณะรัฐมนตรีไทย คณะที่ 34
ถัดไป: คณะรัฐมนตรีไทย คณะที่ 36
สีเขียวคือจำนวนสมาชิกฝ่ายรัฐบาล
สีแดงคือจำนวนสมาชิกฝ่ายค้านรัฐบาล
คณะรัฐมนตรีคณะที่ 35 (15 กุมภาพันธ์ พ.ศ. 2518 – 13 มีนาคม พ.ศ. 2518)
คณะรัฐมนตรีคณะที่ 35 รัฐบาลของ หม่อมราชวงศ์เสนีย์ ปราโมช จัดตั้งหลังการเลือกตั้งสมาชิกสภาผู้แทนราษฎรในวันที่ 26 มกราคม พ.ศ. 2518 ซึ่งผลปรากฏว่าพรรคประชาธิปัตย์ได้รับเสียงมากที่สุด หม่อมราชวงศ์เสนีย์ ปราโมช หัวหน้าพรรคในขณะนั้นจึงได้รับการสนับสนุนให้ให้เป็นผู้นำจัดตั้งรัฐบาล
ในวันที่ 15 กุมภาพันธ์ พ.ศ. 2518 มีพระบรมราชโองการ โปรดเกล้าฯ แต่งตั้ง หม่อมราชวงศ์เสนีย์ ปราโมช หัวหน้าพรรคประชาธิปัตย์ดำรงตำแหน่งนายกรัฐมนตรี การจัดตั้งรัฐบาลประกอบด้วยพรรคประชาธิปัตย์ กับ พรรคเกษตรสังคม แต่เมื่อคณะรัฐบาลชุดนี้แถลงนโยบายเพื่อขอความไว้วางใจจากสมาชิกสภาผู้แทนราษฎร ในวันที่ 6 มีนาคม พ.ศ. 2518 ปรากฏว่าไม่ได้รับความไว้วางใจจากสมาชิกสภาผู้แทนราษฎร ทำให้นายกรัฐมนตรีต้องลาออก
รายชื่อคณะรัฐมนตรี

มีพระบรมราชโองการโปรดเกล้าฯ แต่งตั้งรัฐมนตรี เมื่อวันที่ 21 กุมภาพันธ์ พ.ศ. 2518
นายเสวตร เปี่ยมพงศ์สานต์ เป็นรองนายกรัฐมนตรี (พรรคเกษตรสังคม)
นายสุรินทร์ มาศดิตถ์ เป็นรัฐมนตรีประจำสำนักนายกรัฐมนตรี (พรรคประชาธิปัตย์)
นายบุญยิ่ง นันทาภิวัฒน์ เป็นรัฐมนตรีประจำสำนักนายกรัฐมนตรี
พลเอก ทวิช เสนีย์วงศ์ ณ อยุธยา เป็นรัฐมนตรีว่าการกระทรวงกลาโหม
นายเสวตร เปี่ยมพงศ์สานต์ เป็นรัฐมนตรีว่าการกระทรวงการคลัง (พรรคเกษตรสังคม)
นายพิชัย รัตตกุล เป็นรัฐมนตรีว่าการกระทรวงการต่างประเทศ (พรรคประชาธิปัตย์)
นายสวัสดิ์ คำประกอบ เป็นรัฐมนตรีว่าการกระทรวงเกษตรและสหกรณ์ (พรรคเกษตรสังคม)
ร้อยตำรวจเอก สุรัตน์ โอสถานุเคราะห์ เป็นรัฐมนตรีว่าการกระทรวงคมนาคม (พรรคกิจสังคม)
นายดำรง ลัทธพิพัฒน์ เป็นรัฐมนตรีว่าการกระทรวงพาณิชย์ (พรรคประชาธิปัตย์)
พลตำรวจตรี อรรถสิทธิ์ สิทธิสุนทร เป็นรัฐมนตรีว่าการกระทรวงมหาดไทย
นายเทียม ไชยนันทน์ เป็นรัฐมนตรีว่าการกระทรวงยุติธรรม (พรรคประชาธิปัตย์)
นายก่อ สวัสดิ์พาณิชย์ เป็นรัฐมนตรีว่าการกระทรวงศึกษาธิการ
นายคล้าย ละอองมณี เป็นรัฐมนตรีว่าการกระทรวงสาธารณสุข (พรรคประชาธิปัตย์)
นายนิธิพัฒน์ ชาลีจันทร์ เป็นรัฐมนตรีว่าการกระทรวงอุตสาหกรรม (พรรคประชาธิปัตย์)
นายเกษม สุวรรณกุล เป็นรัฐมนตรีว่าการทบวงมหาวิทยาลัยของรัฐ
พลเรือเอก ถวิล รายนานนท์ เป็นรัฐมนตรีช่วยว่าการกระทรวงกลาโหม
พลอากาศโท อุสาห์ ชัยนาม เป็นรัฐมนตรีช่วยว่าการกระทรวงกลาโหม
นายประมุท บุรณศิริ เป็นรัฐมนตรีช่วยว่าการกระทรวงการคลัง
นายเล็ก นานา เป็นรัฐมนตรีช่วยว่าการกระทรวงการต่างประเทศ (พรรคประชาธิปัตย์)
นายไกรสร ตันติพงศ์ เป็นรัฐมนตรีช่วยว่าการกระทรวงเกษตรและสหกรณ์ (พรรคประชาธิปัตย์)
นายสมัคร สุนทรเวช เป็นรัฐมนตรีช่วยว่าการกระทรวงเกษตรและสหกรณ์ (พรรคประชาธิปัตย์)
นายแผน สิริเวชชะพันธ์ เป็นรัฐมนตรีช่วยว่าการกระทรวงเกษตรและสหกรณ์ (พรรคเกษตรสังคม)
นายอุทัย พิมพ์ใจชน เป็นรัฐมนตรีช่วยว่าการกระทรวงคมนาคม (พรรคประชาธิปัตย์)
ร้อยโทสมศาสตร์ รัตนสัค เป็นรัฐมนตรีช่วยว่าการกระทรวงคมนาคม (พรรคเกษตรสังคม)
นายประเทือง คำประกอบ เป็นรัฐมนตรีช่วยว่าการกระทรวงพาณิชย์ (พรรคเกษตรสังคม)
นายธรรมนูญ เทียนเงิน เป็นรัฐมนตรีช่วยว่าการกระทรวงมหาดไทย (พรรคประชาธิปัตย์)
นายสมบุญ ศิริธร เป็นรัฐมนตรีช่วยว่าการกระทรวงมหาดไทย (พรรคประชาธิปัตย์)
นายสันต์ เทพมณี เป็นรัฐมนตรีช่วยว่าการกระทรวงมหาดไทย (พรรคเกษตรสังคม)
นายชวน หลีกภัย เป็นรัฐมนตรีช่วยว่าการกระทรวงยุติธรรม (พรรคประชาธิปัตย์)
นายขุนทอง ภูผิวเดือน เป็นรัฐมนตรีช่วยว่าการกระทรวงศึกษาธิการ (พรรคประชาธิปัตย์)
การลงมติเลือกนายกรัฐมนตรี

ผลการหยั่งเสียงเพื่อเลือกนายกรัฐมนตรี ในวันที่ 15 กุมภาพันธ์ พ.ศ. 2518 ผลปรากฏว่า หม่อมราชวงศ์เสนีย์ ปราโมช ได้รับเลือกให้เป็นนายกรัฐมนตรีด้วยคะแนนเสียง 133 ต่อ 50 โดย หม่อมราชวงศ์เสนีย์ ปราโมช ได้รับเสียงสนับสนุนจากพรรคเกษตรสังคม พรรคพลังใหม่ พรรคกิจสังคม พรรคแนวร่วมสังคมนิยม พรรคอธิปัตย์ พรรคประชาธิปไตย และพรรคเกษตรกร
การพ้นจากหน้าที่

รัฐบาลคณะนี้เป็นรัฐบาลแรกและรัฐบาลเดียวในประวัติศาสตร์การเมืองไทยที่พ้นจากหน้าที่ตั้งแต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย โดยเสียงของพรรคประชาธิปัตย์ซึ่งเป็นพรรคแกนนำรัฐบาลเมื่อรวมกับพรรคเกษตรสังคมแล้ว ได้เพียงแค่ 91 เสียงเท่านั้น ซึ่งก็ยังมิได้ถึงครึ่งของเสียงทั้งหมดในสภาผู้แทนราษฎร (269)
ในวันที่ 6 มีนาคม 2519 รัฐบาลได้แถลงนโยบายต่อรัฐสภา และเมื่อเสร็จสิ้นลงและมีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง มากกว่าเสียงของรัฐบาล 20 เสียง แต่มีเสียงไม่ไว้วางใจสูงถึง 152 เสียง จึงต้องพ้นจากตำแหน่งไป และทำให้รัฐธรรมนูญในฉบับต่อมา (รัฐธรรมนูญแห่งราชอาณาจักรไทย พุทธศักราช 2519) กำหนดไว้ว่าการแถลงนโยบายของรัฐบาลต่อรัฐสภา ให้เป็นไปโดยไม่มีการลงมติไว้วางใจ
แหล่งข้อมูลอื่น

คณะรัฐมนตรีคณะที่ 35 จากสำนักเลขาธิการคณะรัฐมนตรี เก็บถาวร 2007-12-28 ที่ เวย์แบ็กแมชชีน
ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี เก็บถาวร 2012-02-14 ที่ เวย์แบ็กแมชชีน
| ด ค กคณะรัฐมนตรีคณะที่ 35 ของไทย |
| --- | --- | --- |
| นายกรัฐมนตรี |  หม่อมราชวงศ์เสนีย์ ปราโมช  |  |
| รองนายกรัฐมนตรี |  เสวตร เปี่ยมพงศ์สานต์  |  |
| สำนักนายกรัฐมนตรี |  สุรินทร์ มาศดิตถ์  บุญยิ่ง นันทาภิวัฒน์  |  |
| กลาโหม |  ทวิช เสนีย์วงศ์ ณ อยุธยา  ถวิล รายนานนท์  อุสาห์ ชัยนาม  |  |
| การคลัง |  เสวตร เปี่ยมพงศ์สานต์  ประมุท บุรณศิริ  |  |
| การต่างประเทศ |  พิชัย รัตตกุล  เล็ก นานา  |  |
| เกษตรและสหกรณ์ |  สวัสดิ์ คำประกอบ  ไกรสร ตันติพงศ์  สมัคร สุนทรเวช  แผน สิริเวชชะพันธ์  |  |
| คมนาคม |  สุรัตน์ โอสถานุเคราะห์  อุทัย พิมพ์ใจชน  สมศาสตร์ รัตนสัค  |  |
| พาณิชย์ |  ดำรง ลัทธพิพัฒน์  ประเทือง คำประกอบ  |  |
| มหาดไทย |  อรรถสิทธิ์ สิทธิสุนทร  ธรรมนูญ เทียนเงิน  สมบุญ ศิริธร  สันติ์ เทพมณี  |  |
| ยุติธรรม |  เทียม ไชยนันทน์  ชวน หลีกภัย  |  |
| ศึกษาธิการ |  ก่อ สวัสดิ์พาณิชย์  ขุนทอง ภูผิวเดือน  |  |
| สาธารณสุข |  คล้าย ละอองมณี  |  |
| อุตสาหกรรม |  นิธิพัฒน์ ชาลีจันทร์  |  |
| ทบวงมหาวิทยาลัย |  เกษม สุวรรณกุล  |  |
 พ้นจากตำแหน่ง  รัฐมนตรีช่วยว่าการ 
| ด ค กคณะรัฐมนตรีสยาม และคณะรัฐมนตรีไทย |
| --- | --- | --- |
| พ.ศ. 2475–2500 |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  |  |
| พ.ศ. 2500–2526 |  26  27  28  29  30  31  32  33  34  35  36  37  38  39  40  41  42  |  |
| พ.ศ. 2526–2550 |  43  44  45  46  47  48  49  50  51  52  53  54  55  56  |  |
| พ.ศ. 2550–ปัจจุบัน |  57  58  59  60  61  62  63  64  |  |
วาง จิงเว่ย์

นักการเมืองชาวจีน (ค.ศ. 1883–1944)
| วาง จิงเว่ย์ |
| --- | --- |
汪精衞


ประธานาธิบดีแห่งรัฐบาลชาตินิยมปฏิรูปแห่งสาธารณรัฐจีน คนที่ 1
ดำรงตำแหน่ง 20 มีนาคม ค.ศ. 1940 – 10 พฤศจิกายน ค.ศ. 1944
ก่อนหน้า: สถาปนาตำแหน่ง
ถัดไป: เฉิน กงปั๋ว
นายกรัฐมนตรีสาธารณรัฐจีน
ดำรงตำแหน่ง 28 มกราคม ค.ศ. 1932 – 1 ธันวาคม ค.ศ. 1935
ประธานาธิบดี: หลิน เซิน
ก่อนหน้า: ซุน เคอ
ถัดไป: เจียง ไคเชก
ประธานพรรคกั๋วหมินต่าง (ฝ่ายวาง จิงเว่ย์)
ดำรงตำแหน่ง 28 พฤศจิกายน ค.ศ. 1939 – 10 พฤศจิกายน ค.ศ. 1944
ก่อนหน้า: สถาปนาตำแหน่ง
ถัดไป: เฉิน กงปั๋ว
 
ข้อมูลส่วนบุคคล
เกิด: 4 พฤษภาคม ค.ศ. 1883(1883-05-04) ซันฉุ่ย กว่างตง จักรวรรดิชิง (ปัจจุบันคือเขตซันฉุ่ย นครฝัวชาน มณฑลกวางตุ้ง ประเทศจีน)
เสียชีวิต: 10 พฤศจิกายน ค.ศ. 1944(1944-11-10) (61 ปี) นาโงยะ จักรวรรดิญี่ปุ่น
พรรคการเมือง: กั๋วหมินต่าง กั๋วหมินต่าง-หนานจิง
คู่สมรส: เฉิน ปี้จุน
บุตร: 6 คน
ยศที่ได้รับการแต่งตั้ง
สังกัด: กองทัพสร้างสันติภาพแห่งชาติ
ประจำการ: ค.ศ. 1940–1944
ยศ: เจเนราลิสซีโม (特級上將)
ผ่านศึก: สงครามจีน-ญี่ปุ่นครั้งที่สอง

วาง จ้าวหมิง เป็นที่รู้จักอย่างกว้างขวางจากนามปากกา วาง จิงเว่ย์ (4 พฤษภาคม ค.ศ. 1883 – 10 พฤศจิกายน ค.ศ. 1944) เป็นนักการเมืองชาวจีน ผู้เป็นประธานาธิบดีแห่งรัฐบาลชาตินิยมปฏิรูปแห่งสาธารณรัฐจีน ซึ่งเป็นรัฐหุ่นเชิดของญี่ปุ่นในช่วงสงครามโลกครั้งที่สอง โดยในช่วงแรก เขาเป็นสมาชิกฝ่ายซ้ายของพรรคกั๋วหมินต่างที่ก่อตั้งรัฐบาลในอู่ฮั่น เพื่อต่อต้านรัฐบาลฝ่ายขวาในหนานจิง แต่ต่อมารัฐบาลอู่ฮั่นเริ่มหันมาต่อต้านคอมมิวนิสต์มากขึ้น หลังจากความพยายามของเขาในการร่วมมือกับพรรคคอมมิวนิสต์จีนจบลงด้วยความล้มเหลวทางการเมือง
วาง จิงเว่ย์ เป็นผู้ร่วมงานคนสนิทในช่วงยี่สิบปีสุดท้ายของชีวิตซุน ยัตเซ็น โดยหลังจากอสัญกรรมของซุน ยัตเซ็น ใน ค.ศ. 1925 วางกับเจียง ไคเชก ได้ทำการแย่งชิงอำนาจในการควบคุมกั๋วหมินต่าง ซึ่งแม้ว่าท้ายที่สุดเขาจะพ่ายแพ้ แต่วางก็ยังคงอยู่เป็นสมาชิกพรรคต่อไป เขายังคงมีความขัดแย้งกับเจียงเรื่อยมาจนเมื่อเกิดสงครามจีน-ญี่ปุ่นครั้งที่สองใน ค.ศ. 1937 เขาจึงได้ตอบรับคำเชิญจากจักรวรรดิญี่ปุ่นสำหรับการจัดตั้งรัฐบาลไส้ศึกที่ญี่ปุ่นสนับสนุนในหนานจิง วางดำรงตำแหน่งประมุขแห่งรัฐของรัฐบาลหุ่นเชิดญี่ปุ่น จวบจนกระทั่งเขาถึงแก่กรรมไม่นานก่อนสงครามโลกครั้งที่สองจะจบลง มรดกของเขายังคงเป็นที่ถกเถียงกันในหมู่นักประวัติศาสตร์ แม้ว่าเขาจะยังคงได้รับการยกย่องว่าเป็นผู้มีส่วนสําคัญในการปฏิวัติซินไฮ่ แต่การเป็นไส้ศึกกับจักรวรรดิญี่ปุ่นก็ถูกหยิบยกมาเป็นหัวข้ออภิปรายทางวิชาการจำนวนมาก และบ่อยครั้งที่เรื่องเล่าต่าง ๆ จะมองเขาว่าเป็นผู้ทรยศในสงคราม โดยชื่อของเขามักถูกเปรียบเปรยความหมายในเชิงเดียวกันกับการทรยศ
หนังสืออ่านเพิ่ม

David P. Barrett and Larry N. Shyu, eds.; Chinese Collaboration with Japan, 1932–1945: The Limits of Accommodation Stanford University Press 2001.
Gerald Bunker, The Peace Conspiracy; Wang Ching-wei and the China war, 1937–1941  Harvard University Press, 1972.
James C. Hsiung and Steven I. Levine, eds. China's Bitter Victory: The War with Japan, 1937–1945  M. E. Sharpe, 1992.
Ch'i Hsi-sheng, Nationalist China at War: Military Defeats and Political Collapse, 1937–1945 University of Michigan Press, 1982.
วัดกวิศรารามราชวรวิหาร

| วัดกวิศรารามราชวรวิหาร |
| --- | --- |


ที่ตั้ง: ตำบลท่าหิน อำเภอเมืองลพบุรี จังหวัดลพบุรี  ประเทศไทย
ประเภท: พระอารามหลวงชั้นตรี ชนิดราชวรวิหาร
นิกาย: มหานิกาย
เจ้าอาวาส: พระธรรมวชิรสุนทร
 สถานีย่อยพระพุทธศาสนา
วัดกวิศรารามราชวรวิหาร เป็นพระอารามหลวงชั้นตรี อันดับ 1 ชนิดราชวรวิหาร ที่ตั้ง ถนนเพทราชา ตำบลท่าหิน อำเภอเมืองลพบุรี จังหวัดลพบุรี คำว่า  วัดกวิศราราม  แปลว่า วัดของพระเจ้าแผ่นดิน[ต้องการอ้างอิง] ปัจจุบันมี พระธรรมวชิรสุนทร (ประเทือง อาภาธโร) เจ้าคณะจังหวัดลพบุรีเป็นเจ้าอาวาสองค์ปัจจุบัน และในวันที่ 9 ตุลาคม ปีพุทธศักราช 2519 พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินมายังวัดกวิศรารามราชวรวิหาร เป็นการส่วนพระองค์ ได้นำมาซึ่งความปลาบปลื้มแก่ชาวลพบุรีเป็นอย่างมาก
ประวัติ

วัดกวิศรารามราชวรวิหาร ตั้งอยู่ริมถนนเพทราชา ทางด้านทิศใต้ของพระนารายณ์ราชนิเวศน์ ในเขตตำบลท่าหิน อำเภอเมืองลพบุรี จังหวัดลพบุรี เป็นวัดเก่าแก่ซึ่งมีความสำคัญมากแห่งหนึ่งของลพบุรี ตามตำนานพระอารามหลวงนั้น บอกประวัติไว้สั้น ๆ แต่เพียงว่า วัดนี้เดิมชื่อ วัดขวิด สมเด็จพระนารายณ์มหาราชทรงสร้าง ต่อมาพระบาทสมเด็จพระจอมเกล้าเจ้าอยู่หัว รัชกาลที่ 4 ทรง สถาปนาใหม่ พระราชทานนามว่า วัดกรวิศยาราม และรัชกาลที่ 5 ทรงปฏิสังขรณ์เพิ่มเติมอีกโดยสมเด็จพระนารายณ์มหาราช ทรงพระ ราชทานอุทิศ ถวายเป็นวิสุงคามสีมา ในการทำสังฆกรรมอุปสมบทข้าราชบริพาร นิกาย และวัดขวิด (วัดกรวิศยาราม) ที่ลพบุรี หรือวัดกวิศรารามในปัจจุบัน เป็นวัดรามัญนิกายอีกวัดหนึ่ง
จึงมีพระบรมราชโองการดำรัสสั่ง ให้ผู้ที่เคยซื้ออิฐซื้อปูนตีราคาของร้างในวังนั้น ว่าจะเป็นราคาสักเท่าไร ผู้รับสั่งเป็นอันมากปรึกษาพร้อมกัน ตีราคาว่าประมาณ 500 ชั่งขึ้นไป 600 ชั่งลงมา
วัดกวิศราราม แต่เดิมคงเป็นวัดร้าง ไม่มีพระสงฆ์จำพรรษา พระอุโบสถเดิม ซึ่งตามลักษณะเป็นพระอุโบสถ สมัยอยุธยาตอนปลาย ในสมัยสมเด็จพระนารายณ์ มหาราชนั้น เป็นพระอุโบสถขนาดย่อมแบบมหาอุด มีประตูเข้าออกทางเดียว ผนัง เจาะเป็นช่องไม่มีหน้าต่าง พระประธานซึ่งเป็นของเก่าแก่มาแต่เดิม เป็นพระพุทธรูปปางมารวิชัย สมัยอู่ทอง หลังคาของเดิมมุงด้วย กระเบื้องลอนแบบจีน ที่เรียกว่ากาบู ภายในพระอุโบสถตกแต่ง โดยเขียนลายประดับเต็มทั่วทั้งที่ผนังและเสาทุกต้น สำหรับพระประธานนั้น นักโบราณคดีตรวจสอบแล้ว ให้ข้อสังเกตว่าพระประธาน ซึ่งเป็นพระขนาดใหญ่ ประดิษฐานในพระอุโบสถมาแต่ต้นนั้น พระพุทธรูป ซึ่งอาจอัญเชิญพระเก่ามาเป็นประธาน แต่ลักษณะของฐานชุกชี และ การประดิษฐานพระนั้น เป็นแบบที่อยู่ในความนิยมเมื่อครั้งก่อนสมัยสมเด็จพระนารายณ์มหาราชมาก บางทีอาจเป็นวัดเก่าแก่ที่สมเด็จพระนารายณ์มหาราช ทรงปฏิสังขรณ์ขึ้นก็เป็นได้
สันนิษฐานว่าคงจะเป็นเครื่องหมายบอกให้ทราบว่า วัดนี้เป็นวัดที่สมเด็จพระนารายณ์มหาราช ทรงสร้าง และคงจะทำขึ้นในคราวปฏิสังขรณ์นี้เอง แต่ฝีมือช่างตลอดจนลักษณะ และลวดลายนั้น ผิดแผกจากศิลปกรรมในรุ่นเดียวกัน อาจจะเป็นฝีมือช่างชาวลพบุรี จิตรกรรมฝาผนังที่งดงาม กราบนมัสการรูปเหมือน พระพุทธวรญาณ พระเถระผู้มีคุณธรรมสูง และบ่อน้ำศักดิ์สิทธิ์ ที่ถือน้ำพิพัฒน์สัตยา พระบาทสมเด็จพระจอมเกล้าเจ้าอยู่หัวทรงปฏิสังขรณ์ วัดกวิศรารามเรียบร้อยแล้ว ทรงอาราธนาพระสงฆ์ รามัญนิกายมาอยู่จำพรรษา โดยมีเจ้าอาวาสสืบต่อกันมากี่องค์ ไม่ปรากฏ แต่เจ้าอาวาสทุกองค์มีสมณศักดิ์เป็น "พระครูรามัญสมณคุณ" ต่อกันมา จนกระทั่ง เปลี่ยนจากวัดรามัญเป็นวัดมหานิกาย
พระอุโบสถ

มีลักษณะเป็นพระอุโบสถมหาอุต ภายในวัดมีพระอุโบสถที่มีประตูทางเข้าออกทางเดียวกัน หน้าต่างเจาะช่อง ศิลปแบบอยุธยา มีมุขเด็จอยู่ด้านหน้า ที่รัชกาลที่ 4 โปรดให้ต่อออกมาและขยายพัทธสีมาให้ใหญ่กว่าเดิม พระประธานเป็นพระพุทธรูปปางมารวิชัยศิลปะอู่ทอง จิตรกรรมฝาผนังเป็นลายรูปดอกไม้ที่มีความงดงามยิ่งนัก
เจดีย์ภายในวัด

มีเจดีย์ทรงกลมตั้งอยู่บนฐานสี่เหลี่ยม ตั้งอยู่ทางด้านหลังพระอุโบสถ ภายในเขตพัทธสีมา ชิดกับตัวพระอุโบสถ ตามธรรมเนียมความนิยม สร้างโบสถ์หรือวิหารหน้าสถูปหรือเจดีย์ เจดีย์องค์นี้น่าจะมีมาแต่เดิมแล้ว แต่ในลักษณะปัจจุบัน ได้รับการบูรณะในรัชกาลที่ 4 หอไตรริมบ่อน้ำหน้าพระอุโบสถก็เช่นเดียวกัน เป็นหอไตรขนาดพอเหมาะ มีลายหน้าบัน เป็นก้านขดสวยงาม
ศาลาและสิ่งก่อสร้างต่าง ๆ

ศาลาและกุฏิซึ่งสร้างขึ้นในครั้งนั้น ก็ยังมั่นคงแข็งแรงดีอยู่ในปัจจุบัน กุฏิสร้างเป็นหมู่ตึก เป็นระเบียบเรียบร้อยและสวยงาม ในการปฏิสังขรณ์ในรัชกาลที่ 4 นั้น ยังได้สร้างกำแพงสูงรอบวัด มีซุ้มประตูด้านหน้าวัดสองแห่ง และทางหลังวัดอีกแห่งหนึ่ง ซุ้มประตูและกำแพงส่วนใหญ่ ยังสมบูรณ์ดีอยู่ในปัจจุบัน
พระพุทธวรญาณ

พระพุทธวรญาณ (ทองย้อย กิตฺติทินฺโน) เป็นที่นับถือ ของประชาชนชาวจังหวัดลพบุรีโดยทั่วไป เป็นพระนักเทศน์ที่สอนให้ประชาชนนำหลักธรรมทางพุทธศาสนามาเป็นหลักในการดำเนินชีวิต นอกจากนี้ยังพยายามส่งเสริมให้เยาวชนได้รับการศึกษาอย่างทั่วถึง โดยตั้งโรงเรียนวินิตศึกษา ขึ้นเมื่อ พ.ศ. 2489 นับเป็นโรงเรียนราษฏร์ขนาดใหญ่และได้มาตรฐานของจังหวัดลพบุรี นอกจากนี้ยังจัดตั้งโรงเรียนนักธรรม - บาลี เพื่อเพิ่มพูนระดับการศึกษาให้แก่คณะสงฆ์ในจังหวัดลพบุรี พระพุทธวรญาณได้ทำหน้าที่ส่งเสริมกิจกรรมพระพุทธศาสนาและการศึกษา มาโดยตลอด อันก่อให้เกิดคุณประโยชน์อันยิ่งใหญ่แก่ประเทศชาติ สมณศักดิ์ครั้งสุดท้ายคือพระราชาคณะเจ้าคณะรองชั้นหิรัณยบัตรที่พระพุทธวรญาณ
วัดกวิศรารามกับการศึกษา

พระพุทธวรญาณ เจ้าอาวาสองค์ที่ 2 หลังจากเปลี่ยนมาเป็นวัดมหานิกายนั้น นับตั้งแต่ท่านเดินทางเข้ามาอยู่ในวัดนี้ เมื่อ 14 กรกฎาคม พ.ศ. 2480 และมีพระอยู่เพียง 5 รูปนั้น ก็ได้เริ่มปรับปรุงวัดเป็นการใหญ่ ทางด้านสถานที่นั้น ไม่อาจขยับขยายได้ดังกล่าวแล้ว ท่านจึงได้ปรับปรุงทาง ด้านอื่น นับตั้งแต่เริ่มจัดให้เป็น สำนักศึกษาทางนักธรรมและบาลี ขึ้นเป็น อันดับแรก แล้วก็ดำเนินการด้านการศึกษาต่อมาเป็นลำดับ จนกระทั่งปัจจุบัน วัดกวิศราราม กลายเป็นศูนย์กลางการศึกษา และศาสนาของลพบุรี ในแต่ละปี มีพระจำพรรษาประมาณ พรรษาละ 50 รูป และกลายเป็นโรงเรียนที่มีชื่อเสียงในปัจจุบันคือ โรงเรียนวินิตศึกษากวิศรารามมูลนิธิ สำนักงานมูลนิธิ บำรุงตึกสงฆ์อาพาธ พระธรรมญาณมุนี และสมาคมศิษย์กวิศร์
สำหรับโรงเรียนวินิตศึกษา ซึ่งท่านจัดตั้งขึ้น และปัจจุบันเป็นโรงเรียนของ วัดกวิศรารามนั้น เป็นโรงเรียนราษฎร์ที่กระทรวงศึกษาธิการ รับรองวิทยฐานะ เทียบเท่าโรงเรียนรัฐบาล และเป็นโรงเรียนราษฎร์ในอันดับแนวหน้า ของจังหวัดลพบุรี และเป็นโรงเรียนที่อยู่ในพระราชูประถัมภ์ สมเด็จพระเทพรัตนราชสุดาฯ สยามบรมราชกุมารี